laion/Wikipedia-Exotic huggingface dataset:
ষষ্ঠ জাতীয় সংসদ নির্বাচন, ফেব্রুয়ারি ১৯৯৬

ষষ্ঠ জাতীয় সংসদ নির্বাচন ১৯৯৬, ১৫ ফেব্রুয়ারি ১৯৯৬ সালে বাংলাদেশে অনুষ্ঠিত হয়। অধিকাংশ বিরোধী রাজনৈতিক দল নির্বাচনটি বর্জন করেছিল। মোট ভোট গৃহীত হয়েছিল মাত্র ২১%। রাজনৈতিক মহলে নির্বাচনটি ১৫ই ফেব্রুয়ারির নির্বাচন নামে পরিচিত। বাংলাদেশ জাতীয়তাবাদী দল (বিএনপি) নির্বাচনে জয় লাভ করে এবং ৩০০টি আসনের মধ্যে ২৭৮টি আসন লাভ করে। ফ্রিডম পার্টি ১টি ও স্বতন্ত্র প্রার্থীরা ১০টি পায়। এছাড়া ১০টি আসনের ফলাফল অসমাপ্ত থাকে ও আদালতের রায়ে একটি আসনের নির্বাচন স্থগিত করা হয়েছিল। পরবর্তীতে তত্ত্বাবধায়ক সরকারের অধীনে নির্বাচন জুনে অনুষ্ঠিত হয়। সংসদের প্রধান বিরোধী দলীয় নেতা ছিলেন বঙ্গবন্ধুর পলাতক খুনী খন্দকার আবদুর রশিদ ও চীফ হুইপ ছিলেন খন্দকার দেলোয়ার হোসেন। ষষ্ঠ জাতীয় সংসদ নির্বাচনে প্রধান নির্বাচন কমিশনার ছিলেন বিচারপতি এ কে এম সাদেক। নির্বাচিত সরকারের প্রথম সংসদ অধিবেশন শুরু হয়েছিল ১৯ মার্চ ১৯৯৬ সালে এবং অধিবেশন স্থায়ী ছিল চার কার্যদিবস ২৫ মার্চ ১৯৯৬ সাল পর্যন্ত। ৩০ মার্চ ১৯৯৬ সালে সংসদ বিলুপ্ত ঘোষণা করা হয়। সংসদ স্থায়ী ছিল মাত্র ১২ দিন। পঞ্চম জাতীয় সংসদ নির্বাচনে বাংলাদেশ জাতীয়তাবাদী দল জয় লাভ করে সরকার গঠন করে। ১৯৯৩ সালে সর্বপ্রথম জামায়াত এবং তারপর আওয়ামী লীগ সংসদ সচিবালয়ে পরবর্তী নির্বাচনগুলোকে নিরপেক্ষ ও গ্রহণযোগ্য করার জন্য তত্বাবধাক সরকার বিল পেশ করে। তৎকালীন খালেদা জিয়া নেতৃত্বাধীন বিএনপি সরকার এই দাবি মেনে নেয় নি। কমনওয়েলথ ও অন্যান্য সংস্থা সরকার ও বিরোধীদলগুলোর সাথে সমঝোতার চেষ্টা করে ব্যার্থ হন। পরবর্তীতে বিভিন্ন সহিংস ঘটনার মধ্যে এবং বিরোধীদলগুলোর প্রবল প্রতিবাদ ও নির্বাচন বর্জনের পরও ১৫ ফেব্রুয়ারি, ১৯৯৬ সালে ষষ্ঠ জাতীয় সংসদ নির্বাচন অনুষ্ঠিত হয়। ২৪, ২৫ ও ২৬ ফেব্রুয়ারি বিরোধী দলের আহ্বানে দেশব্যাপী অসহযোগ পালিত হয়৷ ৩ মার্চ জাতির উদ্দেশে ভাষণে খালেদা জিয়া ষষ্ঠ জাতীয় সংসদের প্রথম অধিবেশনে তত্ত্বাবধায়ক সরকারের বিল আনার ঘোষণা দেন৷ প্রধানমন্ত্রীর পরামর্শক্রমে ৩০ মার্চ রাষ্ট্রপতি ষষ্ঠ জাতীয় সংসদ ভেঙে দেয় এবং খালেদা জিয়া পদত্যাগ করেন৷ রাষ্ট্রপতি সাবেক প্রধান বিচারপতি মুহাম্মদ হাবিবুর রহমানকে তত্ত্বাবধায়ক সরকারের প্রধান উপদেষ্টা নিয়োগ করেন৷ তত্ত্বাবধায়ক সরকারের অধীন পরবর্তী নির্বাচনে আওয়ামী লীগ জয় লাভ করে সরকার গঠন করে। সাধারণ তথ্য মোট ভোট কেন্দ্র - ২১,১০৬ মোট ভোটর - ৫,৬১,৪৯,১৮২ পুরুষ - ২,৩৭,৬৫,৭৫২ মহিলা - ২,৩২,৩৮,২০৪ ষষ্ঠ জাতীয় সংসদ সদস্যদের তালিকা Nohlen, D, Grotz, F & Hartmann, C (2001) Elections in Asia: A data handbook, Volume I, p525 ISBN 019924958 "যেভাবে এবং যে পটভূমিতে হয়েছিল ১৫ই ফেব্রুয়ারির বিতর্কিত নির্বাচন"। বিবিসি বাংলা। সংগ্রহের তারিখ ২০২৩-০৭-২৩।  Nohlen, D, Grotz, F & Hartmann, C (2001) Elections in Asia: A data handbook, Volume I, p537 ISBN 019924958 "সংরক্ষণাগারভুক্ত অনুলিপি"। ১০ মার্চ ২০২২ তারিখে মূল থেকে আর্কাইভ করা। সংগ্রহের তারিখ ৩ জুন ২০২৩।  "বাংলাদেশ নির্বাচন কমিশন"। ১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৩।
কে১২

কে১২ সালতোরো পর্বতশ্রেণীর দ্বিতীয় সর্বোচ্চ শৃঙ্গ এবং পৃথিবীর সর্বোচ্চ পর্বত শৃঙ্গগুলির মধ্যে একষট্টিতম । কে১২ পর্বত সিয়াচেন হিমবাহের দক্ষিণ পশ্চিমে অবস্থিত। কে১২ হিমবাহটি কে১২ পর্বতের উত্তরপূর্ব ঢালে অবস্থিত এবং এই হিমবাহ সিয়াচেন হিমবাহে মিলিত হয়। এই পর্বতের পশ্চিম ঢালের বরফ বাইলাফন্ড হিমবাহে এসে জমা হয় ও পরে ডানসাম নদীকে পুষ্ট করে। ১৯৫৭ খ্রিষ্টাব্দে এরিক শিপটনের নেতৃত্বে এক ব্রিটিশ অভিযাত্রী দল পাকিস্তানের অনুমতিপত্র নিয়ে বাইলাফন্ড গিরিবর্ত্ম পার হয়ে এই শৃঙ্গের নিকটে আসেন কিন্তু তারা আরোহণের প্রচেষ্টা করেননি। ১৯৬০ ও ১৯৭১ খ্রিষ্টাব্দে এই পর্বতে দুই বার শৃঙ্গ জয়ের ব্যর্থ অভিযান হয়। ১৯৭৪ খ্রিষ্টাব্দে এক জাপানী পর্বতারোহী দলের হয়ে শিনিচি তাকাগি ও সুতোমু ইটো প্রথম শীর্ষে আরোহণ করেন কিন্তু নিচে নামার সময় তারা পড়ে গিয়ে মারা যান। তাদের মৃতদেহ উদ্ধার করাও সম্ভবপর হয়নি। ১৯৭৫ খ্রিষ্টাব্দে অপর এক জাপানী পর্বতারোহী দল দ্বিতীয়বার এই পর্বতের শীর্ষে আরোহণ করেন। ১৯৬৭ খ্রিষ্টাব্দ থেকে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখাতে থাকে।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আনে। India is in de facto control of this region of Kashmir; the Indian claim is disputed by Pakistan. See e.g. The Future of Kashmir on the BBC website. Himalayan Journal Vol. 21 Himalayan Index "2003 article about Siachen in Outside magazine"। Outsideonline.com। ২০১১-০৬-০৪ তারিখে মূল থেকে আর্কাইভ করা। সংগ্রহের তারিখ ২০১১-০৪-১৫।  Modern world history- Chapter-The Indian subcontinent achieves independence/The Coldest War. "War at the Top of the World"। Time। নভেম্বর ৭, ২০০৫। এপ্রিল ১২, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৩, ২০১৩।  Jerzy Wala, Orographical Sketch Map of the Karakoram, Swiss Foundation for Alpine Research, 1990. Jill Neate, High Asia: an illustrated history of the 7,000 metre peaks, The Mountaineers, 1989.
নবাব সিরাজউদ্দৌল্লা (চলচ্চিত্র)

নবাব সিরাজউদ্দৌল্লা হল ১৯৬৭ সালে মুক্তিপ্রাপ্ত বাংলাদেশী ঐতিহাসিক নাট্যধর্মী চলচ্চিত্র। এটি বাংলাদেশের পটভূমিতে নির্মিত প্রথম ঐতিহাসিক গল্পের চলচ্চিত্র। চলচ্চিত্রটি পরিচালনা করেন বাংলাদেশের বিখ্যাত চলচ্চিত্রকার, কাহিনীকার ও সঙ্গীত পরিচালক খান আতাউর রহমান। ছবিটিতে নবাব সিরাজউদ্দৌল্লা চরিত্রে অভিনয় করেছেন আনোয়ার হোসেন। এছাড়া অন্যান্য ভূমিকায় অভিনয় করেন আনোয়ারা, আতিয়া চৌধুরী, এবং খান আতাউর রহমান। ছবিটি মুক্তির পর অভিনেতা আনোয়ার হোসেন বাংলাদেশের চলচ্চিত্র ভূবনে নবাব সিরাজউদ্দৌলা ও চলচ্চিত্রপ্রেমীদের বাংলার মুকুটহীন নবাব খ্যাতি লাভ করেন। আনোয়ার হোসেন - নবাব সিরাজউদ্দৌলা আনোয়ারা - আলেয়া আতিয়া চৌধুরী - লুৎফা বুলবুল আহমেদ - মোহন লাল তন্দ্রা ইসলাম - আমিনা বেগম জরিনা ওয়াহিদা রহমান সুলতানা তুলিপ মনজুর রাজ মেহফুজ - মীর মিরন প্রযোজক - মাহবুবা রাহমান পরিচালক - খান আতাউর রহমান চিত্রনাট্য - খান আতাউর রহমান চিত্র গ্রহণ - বেবী ইসলাম চিত্র সম্পাদক - বশীর হসেন শিল্প নির্দেশক - আবদুস সবুর শব্দ গ্রহণ - মতিউর রাহমান শব্দ সংযোজন - এম এ জহুর নৃত্য পরিচালক - রাবেয়া মনসুর ছবিটির সঙ্গীত পরিচালনা করেন খান আতাউর রহমান। গানের কথা লিখেছেন অক্ষয় মৈত্র, রমেশচন্দ্র মজুমদার, শচীন্দ্রনাথ সেনগুপ্ত, মোঃ নেজামতউল্লাহ, ও সিকান্দার আবু জাফর। এই চলচ্চিত্রের মাধ্যমে ঢাকার চলচ্চিত্রে প্রথম বিদ্রোহী কবি কাজী নজরুল ইসলামের গান ব্যবহার করা হয়। খান আতাউর রহমান এই চলচ্চিত্রে নজরুলের দুটি বিখ্যাত গান ‘পথ হারা পাখি কেঁদে ফিরে একা’ ফেরদৌসী রহমানের কণ্ঠে (বাঈজী আলেয়ার ঠোঁটে) এবং আব্দুল আলীমের কণ্ঠে গাওয়া (মাঝির ঠোঁটে) ‘একূল ভাঙে ওকূল গড়ে এইতো নদীর খেলা’ ব্যবহার করেছিলেন। ১৯৬৭ সালের ঢালিউড চলচ্চিত্রের তালিকা http://www.jjdin.com/?view=details&type=main&cat_id=1&menu_id=63 নবাবী যুগের অবসান "চলচ্চিত্রে নজরুলের গান || অনুপম হায়াৎ"। Risingbd.com (ইংরেজি ভাষায়)। সংগ্রহের তারিখ ২০১৯-০৯-১১।  চলচ্চিত্র প্রবেশদ্বার বাংলা মুভি ডেটাবেজে নবাব সিরাজউদ্দৌল্লা ইন্টারনেট মুভি ডেটাবেজে নবাব সিরাজউদ্দৌল্লা (ইংরেজি)
কাঁচের দেয়াল

কাঁচের দেয়াল, ১৯৬৩ সালে মুক্তিপ্রাপ্ত একটি বাংলা চলচ্চিত্র। তৎকালীন পূর্ব পাকিস্তান আমলে মুক্তিপ্রাপ্ত এ চলচ্চিত্রটি রচনা, চিত্রনাট্য ও পরিচালনা করেন জহির রায়হান। ছবিটিতে অভিনয় করেছিলেন আনোয়ার হোসেন, সুমিতা দেবী, খান আতাউর রহমান প্রমুখ। অসহায় এক তরুণী মামার বাড়িতে লালিত পালিত। মায়ের মৃত্যুর পর তার বাবা হয়ে যায় বাউন্ডুলে। মামার পরিবারে মেয়েটির লাঞ্ছনা গঞ্চনার শেষ নেই। তবে এক মামা ও মামাতো ভাই তাকে আলাদা চোখে দেখে। মেয়েটি হঠাত লটারীতে প্রচুর টাকা পেয়ে যায়। এ সময় মামার পরিবারে তার আদর যত্নও বেড়ে যায়। কিছুদিন পরেই সংবাদ আসে যে লটারি মিথ্যে। মেয়েটির ভাগ্যে আবার দুর্ভোগ নেমে আসে। শেষ পর্যন্ত বিদ্রোহ করে এবং বাড়ি থেকে কাঁচের দেয়াল ভেঙ্গে বেড়িয়ে পড়ে। আনোয়ার হোসেন - সুমিতা দেবী - খান আতাউর রহমান - রানী সরকার রোজী সামাদ ইনাম আহমেদ শওকত আকবর নারায়ণ চক্রবর্তী আসিয়া বি,এ, মালেক পূর্ণিমা সেন আবদুল মতিন আবুল খায়ের কাঁচের দেয়াল চলচ্চিত্রের সঙ্গীত পরিচালনা করেছেন খান আতাউর রহমান। শ্যামল বরণ মেয়েটি এই চলচ্চিত্রের একটি জনপ্রিয় গান। 'কাঁচের দেয়াল' ১৯৬৫ সালে পাকিস্তান চলচ্চিত্র উত্সবে ১টি পুরস্কার পায় এবং জহির রায়হান শ্রেষ্ঠ পরিচালকের সম্মাননাসহ কয়েকটি পুরস্কার পান। চলচ্চিত্র প্রবেশদ্বার জীবন থেকে নেয়া কখনো আসেনি বাহানা বেহুলা অনুপম হায়াত। "বাংলা চলচ্চিত্রের ইতিহাস"।  ইন্টারনেট মুভি ডেটাবেজে কাঁচের দেয়াল (ইংরেজি) বাংলা মুভি ডেটাবেজে কাঁচের দেয়াল
প্রগতিবাদী

প্রগতিবাদী (ওড়িয়া: ପୃ ଗତିବାଦା, ইংরেজি: Pragativadi) হল ভুবনেশ্বর থেকে প্রকাশিত একটি ভারতীয় ওড়িয়া ভাষার দৈনিক সংবাদপত্র। ১৯৮৫ সালে থেকে প্রকাশিত এই পত্রিকার বর্তমান সম্পাদক সমহিত বাল। "Oriya newspapers and news sites"। www.w3newspapers.com। সংগ্রহের তারিখ ১৫ আগস্ট ২০১৩।
কাভকায সেন্টার

কাভকায সেন্টার (কেসি বা আক্ষরিক অর্থে ককেশাস কেন্দ্র; ইংরেজি: Kavkaz Center, রুশ: Кавказ-центр) একটি বেসরকারী "নিরপেক্ষ, আন্তর্জাতিক ও ইসলামী চেতনা সম্পন্ন চেচেন সংস্থার ইন্টারনেট সংস্করণ"। এর লক্ষ্য হল চেচেন এর সাথে সম্পর্কিত ঘটনা রিপোর্ট করা এবং "আন্তর্জাতিক সংবাদ সংস্থাগুলিকে নিউজ লেটার, পটভূমি ও সহায়তা প্রদান করা যাতে ককেশাস এর উপর স্বাধীন সাংবাদিকতার কাজ সম্পভবপর হয়"। বিগত কয়েক বছর ধরে রাশিয়ান কর্তৃপক্ষ ককেশাস আমিরশাহীর এই ওয়েবসাইটি বন্ধ করার চেষ্টা করেও সাফল্য অর্জন করতে পারেনি। ফিনল্যান্ডের মিডিয়া রিপোর্টে বলা হয়েছে যে সাইটির সার্ভার ফিনল্যান্ডে অবস্থিত এবং সুইডেন থেকে পরিচালনা করা হয়। কাভকায কেন্দ্রটি ককেশীয় আমিরশাহী নেটওয়ার্কের সংবাদ পোর্টাল যার লক্ষ্য ককেশাসে একটি ইসলামী রাষ্ট্র প্রতিষ্ঠা করা। প্রতিষ্ঠানটি রাশিয়ায় নিষিদ্ধ, এবং হিসাবে মার্কিন যুক্তরাষ্ট্রের সন্ত্রাসী সংগঠনের তালিকাভুক্ত করা হয়। কাভকায কেন্দ্রটি মোভলাদি উদুগভ দ্বারা নিয়ন্ত্রিত হয় যিনি মৌলবাদী ইসলাম ধর্মের দক্ষ প্রচারক। সুইডিশ ন্যাশনাল ডিফেন্স কলেজের ড. গ্রেগ সিমন্সের মতে "কাভকায কেন্দ্রের সব বিষয়বস্তুকে চরমপন্থী ও বিপজ্জনক শ্রেণীভুক্ত করা যায় না। যাইহোক, পরিষ্কারভাবে ওয়েবসাইটে প্রদর্শিত কিছু উপাদান চরমপন্থী ও সন্ত্রাসবাদী উপাদানের মধ্যে গণ্য হয়"। সেপ্টেম্বর ২০০৪ এ একটি বিতর্কের শুরু হয় যখন রাশিয়ার চাপে লিথুয়ানিয়ান কর্তৃপক্ষ তাদের দেশে অবস্থিত কাভকায সেন্টারের ওয়েবসাইটি বন্ধ করে দেয় এই মর্মে যে চেচেন বিদ্রোহী কমান্ডার শামিল বাসাইয়েভ বেস্লান স্কুলের ঘটনার দায়ভার স্বীকার করে চিঠি পাঠায় ও তার সাথে কিছু চিত্র, যেগুলি ওয়েবসাইটিতে দেওয়া হয়েছে। পরবর্তীকালে ওয়েবসাইটি সুইডেনের ইন্টারনেট পরিষেবা প্রদানকারী (ISP) সংস্থা PRQ -এর সার্ভারে খোলা হয় এবং পরবর্তীতে এপ্রিল ২০০৮ এ এস্তোনিয়ায়, AS Starman এর দেওয়া ওয়েবসার্ভারে স্থানান্তর করা হয়। RADICALIZATION OF THE CHECHEN RESISTANCE OR THE TACTICAL CHOICE OF THE LEADERSHIP? About Kavkaz Center (The Caucasus Center) "Russia Fumes Over Its Dismissed Additions to UN's Al-Qaida List"। RIA Novosti। সংগ্রহের তারিখ ১৪ সেপ্টেম্বর ২০১৩।  Chechnya: Divisions in the Ranks Five Umarovs for one bin Laden ওয়েব্যাক মেশিনে আর্কাইভকৃত ১৪ ডিসেম্বর ২০১১ তারিখে Russia Today "The Chechen Separatist Movement"। ২৩ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।  Simons, Greg (২০১০)। Mass Media and Modern Warfare। Ashgate। পৃষ্ঠা 184–185। আইএসবিএন 978-0-7546-7472-6।  "«Kavkaz-Center» Terrorist Website Located in Estonia"। REGNUM News Agency। ২০০৩-০৪-৩০। ২০০৯-০৫-১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-১৭।  তথ্য সংস্থা “Kavkaz Center” প্রশাসনিক ওয়েবসাইট প্রশাসনিক “Kavkaz Center” তথ্য সংস্থাটির আলাপচারিতার পাতা প্রতিরুপ: Kavkaz.TV KavkazNews.com Kavkaz.Org.UK KavkazCenter.Net KavkazCenter.Info
পঞ্চম জাতীয় সংসদ নির্বাচন, ১৯৯১

পঞ্চম জাতীয় সংসদ নির্বাচন ১৯৯১, বাংলাদেশে ২৭শে ফেব্রুয়ারি ১৯৯১ সালে অনুষ্ঠিত হয়েছিল। নির্বাচনে দুটি প্রধান দল, আওয়ামী লীগের নেতৃত্বে ছিল শেখ হাসিনা; বাংলাদেশ জাতীয়তাবাদী দল (বিএনপি) নেতৃত্বে ছিল খালেদা জিয়া। জাতীয় সংসদ নির্বাচনে ৩০০টি আসনের বিপরীতে ৪২৪জন সতন্ত্র প্রার্থীসহ ৭৫টি দল থেকে মোট ২৭৮৭ জন প্রার্থী নির্বাচনে অংশ নেয়। নির্বাচনে খালেদা জিয়া নেতৃত্বাধীন বিএনপি জয় লাভ করে। তারা ৩০০টি আসনের মধ্যে ১৪০টি আসন লাভ করে। মোট ভোট গৃহীত হয়েছিল ৫৫.৪%। ২৪ নভেম্বর ১৯৯৫ সালে ভেঙে দেয়া হয় এই সংসদ। কিছু তথ্য মোট ভোট কেন্দ্র - ২৪,১৫৪ মোট ভোটার - ৬,২১,৮১,৭৪৩ পুরুষ - ৩,৩০,৪০,৭৭৫ মহিলা - ২,৯১,৪০,৯৮৬ মোট মহিলা প্রার্থী - ৩৭ Nohlen, D, Grotz, F & Hartmann, C (2001) Elections in Asia: A data handbook, Volume I, p537 ISBN 019924958 "বাংলাদেশ নির্বাচন কমিশন"। ১ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৩।
জাতীয় সড়ক ২ (ভারত, পুরাতন সংখ্যায়ন)

২নং জাতীয় সড়ক (ভারত) ভারতের প্রধান জাতীয় সড়কগুলির একটি। পশ্চিমবঙ্গ থেকে দিল্লি পর্যন্ত বিস্তৃত এই ১৪৬৫ কিলোমিটার সড়ক এই দুই রাজ্য ছাড়াও ঝাড়খণ্ড, বিহার ও উত্তরপ্রদেশের উপর দিয়ে গেছে। এই সড়ক পশ্চিমবঙ্গের মধ্যে কলকাতার কাছে ডানকুনি থেকে শুরু। ডানকুনি থেকে পালশিট ৬৫ কিলোমিটার দুর্গাপুর এক্সপ্রেসওয়ে হিসেবে পরিচিত। পালশিট থেকে জি-টি রোড হয়ে বর্ধমান, পানাগড়, দুর্গাপুর, রাণীগঞ্জ ও আসানসোল শহর হয়ে বরাকর শহরে শেষ। ডানকুনি থেকে বরাকর ২৩৫ কিলোমিটার। এরপর ঝাড়খণ্ডের মধ্যে মাইথন, নিরসা, ধানবাদ শহর, ইসরি, বরহি হয়ে বরাচট্টি পর্যন্ত। ঝাড়খণ্ডে মোট ১৯০ কিলোমিটার। এরপর বিহার রাজ্যে মোট ২০২ কিলোমিটার। বরাচট্টি থেকে শুরু করে গয়া, ডেহরি-অন- শোন, সাসারাম, মোহনিয়া হয়ে উত্তর প্রদেশ সীমান্তের কারমানাশা নদের উপর সেতুতে শেস হয়েছে। এরপর উত্তর প্রদেশে কারমানাশা নদের উপর সেতু থেকে শুরু হয়ে মুঘলসরাই, বারানসী, এলাহাবাদ, কানপুর, এটাওয়া ও আগ্রা হয়ে হরিয়ানা সীমান্তে শেষ হয়। আগ্রা থেকে দিল্লী দুরত্ত ২০০কিলোমিটার। মোট রাস্তা ৭৫২ কিলোমিটার। হরিয়ানায় ঢোকার পর মোট ৭৪ কিলোমিটার রাস্তা রাজ্যের মধ্যে। গুরুত্তপূরন শহর গুলি হল ফরিদাবাদ এবং পলওয়াল। শেষ মেশ দিল্লিতে অন্তিম ১২ কিলোমিটার রাস্তা।তারপর অশোকনগর এ শ্রী রামকৃষ্ণ ভবতারিণী মন্দির অবস্থিত! দক্ষিণা- ১০১/-.. উইকিমিডিয়া কমন্সে জাতীয় সড়ক ২ (ভারত, পুরাতন সংখ্যায়ন) সংক্রান্ত মিডিয়া রয়েছে। "Completed Stretches on NH2 (Delhi-Kolkata)"। Status : 31st Aug , 2005। National Highways Authority of India। ২০০৯-০২-১৪ তারিখে মূল থেকে আর্কাইভ করা। সংগ্রহের তারিখ ২০০৯-০১-১৯।  http://fatehpur.nic.in/
ইমকান্ডের

ইমকান্ডার (তুর্কি: İmkander) একটি তুরস্ক ভিত্তিক এনজিও যেটি চেচনিয়ায় মানবিক সহায়তার জন্য ত্রাণ সংগ্রহ করে ও চেচনিয়ায় মালপত্র সরবরাহ করে। ২০১৩ সালের মার্চে, রাশিয়া ইমকান্ডারকে "আল কায়েদার নিষেধাজ্ঞার তালিকা" তে অন্তর্ভুক্ত করতে জাতিসংঘের নিরাপত্তা পরিষদের প্রতি আহবান জানায় যা ৬ই সেপ্টেম্বর ব্রিটেন, ফ্রান্স এবং লুক্সেমবার্গ দ্বারা প্রত্যাখ্যাতি হয়। "İMKANDER Suriye halkına yardımları ulaştırdı" (Turkish ভাষায়)। International Pressmedya। সংগ্রহের তারিখ ১৪ সেপ্টেম্বর ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) "Turkish NGO responds to Moscow and reminds about Russian state terrorism"। Kavkaz Center। সংগ্রহের তারিখ ১৪ সেপ্টেম্বর ২০১৩। [স্থায়ীভাবে অকার্যকর সংযোগ] "Chechen militant threatens Turkey after killings"। Wikileaks। ২০১৩-০৩-১২। সংগ্রহের তারিখ ১৪ সেপ্টেম্বর ২০১৩। [স্থায়ীভাবে অকার্যকর সংযোগ] "Ryssland ville få Mikael Storsjö på terroristlista"। svenska.yle.fi। সংগ্রহের তারিখ ১৪ সেপ্টেম্বর ২০১৩।  "Russia Fumes Over Its Dismissed Additions to UN's Al-Qaida List"। RIA Novosti। সংগ্রহের তারিখ ১৪ সেপ্টেম্বর ২০১৩।  "Russia Fumes Over Its Dismissed Additions to UN's Al-Qaida List"। www.freenewspos.com। সংগ্রহের তারিখ ১৪ সেপ্টেম্বর ২০১৩। [স্থায়ীভাবে অকার্যকর সংযোগ] "YLE: Venemaa tahtis panna soomlase ÜRO terroristide nimekirja" (Estonian ভাষায়)। Postimees। সংগ্রহের তারিখ ১৪ সেপ্টেম্বর ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link)
সোফিয়া ভেরগারা

সোফিয়া মারগারেটা ভারগারা ভারগারা (স্পেনীয় উচ্চারণ: [soˈfi.a βerˈɣaɾa]; জন্মঃ ১০ই জুলাই, ১৯৭২) কলম্বিয়ান অভিনেত্রী, কমেডিয়ান, টেলিভিশনের উপস্থাপক ও মডেল। সোফিয়ার জন্ম ১৯৭১ সালে কলম্বিয়ায়। সোফিয়ার মা গৃহিণী এবং বাবা একটি মাংসের দোকানে কাজ করেন। ১৯৯০ সালে ১৮ বছর বয়সে অভিনেতা জো গঞ্জালেজকে বিয়ে করেন সোফিয়া। ১৯৯২ সালের সেপ্টেম্বরে তাদের প্রথম সন্তানের জন্ম। কিন্তু ১৯৯৩ সালে ভেঙ্গে যায় তাদের সংসার। ১০ জুলাই ২০১২ আরেক প্রেমিক ব্যবসায়ী নিক লয়েভের সাথে বাগদান হয় ভারগারার। মে ২৩, ২০১৪ তে সোফিয়া জানালেন যে তাদের বাগদান বাতিল করা হয়েছে। "Monitor"। Entertainment Weekly (1215)। Time Inc। জুলাই ১৩, ২০১২। পৃষ্ঠা 20।  "Celebrity Central: Sofia Vergara"। People.com। অক্টোবর ২৬, ২০১৪ তারিখে মূল থেকে আর্কাইভ করা। সংগ্রহের তারিখ মে ৯, ২০১২।  "Entre pitufos mexicanos, Sofía Vergara celebró sus 39 años / Among Mexican Smurfs, Sofia Vergara celebrated her 39 years"। El Heraldo (Spanish ভাষায়)। জুলাই ১১, ২০১১। ৭ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৭, ২০১১। Sofía Margarita Vergara Vergara nació el 10 de julio de 1972 en Barranquilla. / Sofía Margarita Vergara Vergara was born on July 10, 1972 in Barranquilla. উদ্ধৃতি শৈলী রক্ষণাবেক্ষণ: অচেনা ভাষা (link) Jen Ferguson; Naomi Greenaway (মার্চ ২০, ২০০৫)। "Sofia Vergara: Craig David hopes his sexy ex marries Tom Cruise"। Sunday Mirror। সংগ্রহের তারিখ অক্টোবর ২৮, ২০০৮। [অকার্যকর সংযোগ] Luaine Lee (ডিসেম্বর ৩১, ২০০৬)। "Sofia Vergara gets a role she can sink her perfect teeth into"। The Free Lance–Star। সংগ্রহের তারিখ অক্টোবর ২৮, ২০০৮। [স্থায়ীভাবে অকার্যকর সংযোগ] Dolen, Christine (মে ২৫, ২০০৯)। "Tropical Life"। Miami Herald। সংগ্রহের তারিখ মার্চ ৩০, ২০১০।  "Sofía Vergara: Duelo en Navidad"। Diario las Américas। ডিসেম্বর ২৬, ২০০৯। ১৮ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ মার্চ ২৯, ২০১০।  "Sofia Vergara gets engaged"। ১১ জুলাই ২০১২। ২০১৩-০১-২৬ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৫।  "Sofia Vergara, Nick Loeb Engaged"। Us Weekly। সংগ্রহের তারিখ জুলাই ১০, ২০১২।  "Sofia Vergara Engaged, Shows Off Ring During Birthday Celebration"। uk.eonline.com। সংগ্রহের তারিখ জুলাই ১০, ২০১২।  উইকিমিডিয়া কমন্সে সোফিয়া ভেরগারা সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে সোফিয়া ভারগারা (ইংরেজি) সোফিয়া ভারগারা - ফ্যাশন মডেল ডিরেক্টরি
ফ্রিড্‌রিশ ফন শ্লেগেল

ফ্রিড্‌রিশ ফন শ্লেগেল (জার্মান: Karl Wilhelm Friedrich von Schlegel) (১০ই মার্চ, ১৭৭২—১২ই জানুয়ারি, ১৮২৯) জার্মান কবি, সমালোচক ও পণ্ডিত। শ্লেগেলের অন্যতম ভাষাতাত্ত্বিক রচনা Über die Sprache und Weisheit der Indier (উবার ডি শ্‌প্রাখ উন্ড ভাইসহাইট ডের ইন্ডিয়ার বা ভারতের ভাষা ও বিজ্ঞতা প্রসঙ্গে) (১৮০৮)। উইকিউক্তিতে ফ্রিডরিখ ফন শ্লেগেল সম্পর্কিত উক্তির সংকলন রয়েছে। https://web.archive.org/web/20030610222132/http://projekt.gutenberg.de/autoren/schleglf.htm -- E-Texts of Projekt Gutenberg-DE Bibliography
জোজি গিরিপথ

জোজি গিরিপথ বা জোজি লা ভারতের লাদাখে পশ্চিম হিমালয় পর্বতশ্রেণীতে শ্রীনগর হতে লেহ যাওয়ার জাতীয় সড়ক ১ ওপর অবস্থিত একটি গিরিপথ। জোজি গিরিপথ শ্রীনগর হতে লেহ যাওয়ার জাতীয় সড়ক ১ ওপর অবস্থিত হওয়ায় কাশ্মীর ও লাদাখের মধ্যে সংযোগ রক্ষায় গুরুত্বপূর্ণ ভূমিকা পালন করে। সোনমার্গ থেকে এই গিরিবর্ত্মের দুরত্ব ৯ কিমি (৫.৬ মা)। প্রতি বছর ছয় মাস প্রচন্ড তুষারপাতে জোজি গিরিবর্ত্মে বরফ জমে থাকায় এই সড়ক বন্ধ থাকে এবং লেহ সড়কপথে সমগ্র দেশ থেকে বিচ্ছিন্ন থাকে। ২০০৮ খ্রিষ্টাব্দে এই গিরিপথে ১৮ মি (৫৯ ফু) তুষারপাত হয়। প্রতি বছর বসন্তকালে সীমান্ত সড়ক সংস্থা এই স্থানের বরফ পরিষ্কার করে জুনের শুরু থেকে নভেম্বরের মধ্যভাগ পর্যন্ত ১ডি নং জাতীয় সড়ক খোলার ব্যবস্থা করে। ১৯৪৭ খ্রিষ্টাব্দের ভারত-পাকিস্তান যুদ্ধের সময় ১৯৪৮ খ্রিষ্টাব্দে পাকিস্তানি সেনাবাহিনী লাদাখ জয়ের অভিযানে জোজি গিরিবর্ত্ম দখল করে নেয়। ঐ বছর পয়লা নভেম্বর ভারতীয় সেনাবাহিনী অপারেশন বাইসন নামক সামরিক অভিযানের মাধ্যমে এই গিরিবর্ত্ম অতর্কিত ট্যাঙ্ক আক্রমণের মাধ্যমে দখল করে নেয়। এই গিরিবর্ত্ম দিয়ে যোগাযোগের সুবিধার্থে নির্মীয়মান ১৪.২ কিমি টানেল। এটি হবে এশিয়ার দীর্ঘতম দ্বিমুখী টানেল। জোজি গিরিবর্ত্মে বরফ সরানো যন্ত্র ১ডি নং জাতীয় সড়ক জোজি গিরিবর্ত্ম থেকে দৃষ্ট প্রকৃতি Hilary Keating (July/August 1993)। "The Road to Leh"। Saudi Aramco World। Houston, Texas: Aramco Services Company। 44 (4): 8–17। আইএসএসএন 1530-5821। ২০১২-০৯-২৮ তারিখে মূল থেকে আর্কাইভ করা। সংগ্রহের তারিখ 2009-06-29।  এখানে তারিখের মান পরীক্ষা করুন: |তারিখ= (সাহায্য) Thaindian.com (মার্চ ২৮, ২০০৮)। "Srinagar-Leh highway to reopen after remaining closed for six months"। এপ্রিল ১৭, ২০০৮ তারিখে মূল থেকে আর্কাইভ করা। সংগ্রহের তারিখ ২০০৯-০৬-৩০।  Thaindian.com (মার্চ ২০, ২০০৯)। "Srinagar-Leh highway to reopen after remaining closed for six months"। জুলাই ২১, ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০৬-৩০।  Sinha, Lt. Gen. S.K. (১৯৭৭)। Operation Rescue:Military Operations in Jammu & Kashmir 1947-49। New Delhi: Vision Books। পৃষ্ঠা 174। আইএসবিএন 81-7094-012-5। সংগ্রহের তারিখ ৪ আগস্ট ২০১০।
গ্রীষ্মকালীন যুব অলিম্পিকে ফিল্ড হকি

গ্রীষ্মকালীন যুব অলিম্পিক গেমসে ফিল্ড হকি প্রতিযোগিতা শুরু হয় ২০১০ গ্রীষ্মকালীন যুব অলিম্পিক থেকে। এই প্রতিযোগিতায় ছেলে ও মেয়ে উভয়েই অংশগ্রহণ করেছিল।
ল্যাঞ্জা সাহেলি

ল্যাঞ্জা সাহেলি (বৈজ্ঞানিক নাম: Pericrocotus ethologus) বা সিঁদুরে-লাল সাত সহেলি Campephagidae (ক্যাম্পেফ্যাজিডি) গোত্র বা পরিবারের অন্তর্গত Pericrocotus (পেরিক্রোকোটাস) গণের এক প্রজাতির ছোট পতঙ্গভূক পাখি। ল্যাঞ্জা সাহেলির বৈজ্ঞানিক নামের অর্থ পীতবর্ণের পাখির সদৃশ (গ্রিক: pere = খুব, krokotos = গাঢ় পীত রঙ; লাতিন: ethologus = একই রকম)। বিগত কয়েক দশক ধরে এদের সংখ্যা স্থিতিশীল রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি। পৃথিবীতে এদের সংখ্যা সম্বন্ধে তেমন কিছু জানা যায় নি। ল্যাঞ্জা সাহেলির মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, পাকিস্তান, আফগানিস্তান, ভুটান, নেপাল, মায়ানমার, চীন, থাইল্যান্ড, লাওস, কম্বোডিয়া ও ভিয়েতনাম জুড়ে এদের বিস্তৃতি। ল্যাঞ্জা সাহেলির মোট সাতটি উপপ্রজাতি সনাক্ত করা গেছে। উপপ্রজাতিগুলো হল: P. e. favillaceus (Bangs & J. C. Phillips, 1914) - এদের বিস্তৃতি উত্তর-পূর্ব আফগানিস্তান ও নেপাল জুড়ে। দক্ষিণ পাকিস্তান ও পশ্চিম ভারতে এরা বিচরণ করে, তবে প্রজনন করে না P. e. laetus (Mayr, 1940) - এদের প্রধান আবাস পূর্ব নেপাল থেকে উত্তর-পূর্ব ভারত ও মধ্য চীন P. e. ethologus (Bangs & J. C. Phillips, 1914) - ভারতের আসাম, বাংলাদেশ, উত্তর মায়ানমার ও মধ্য চীন জুড়ে এরা প্রজনন করে। উত্তর থাইল্যান্ড, উত্তর লাওস ও উত্তর ভিয়েতনামের অধিবাসীরা অপ্রজননশীল P. e. mariae (Ripley, 1952) - এদের বিস্তৃতি দক্ষিণ-পূর্ব আসাম, বাংলাদেশ ও পশ্চিম মায়ানমার জুড়ে P. e. yvettae (Bangs, 1921) - এদের বিস্তৃতি উত্তর-পূর্ব মায়ানমার ও দক্ষিণ চীন জুড়ে P. e. ripponi (Stuart Baker, 1924) - পূর্ব মায়ানমার, উত্তর-পশ্চিম থাইল্যান্ড জুড়ে এদের আবাস P. e. annamensis (Robinson & Kloss, 1923) - দক্ষিণ ও মধ্য ভিয়েতনাম জুড়ে এদের আবাস। "Pericrocotus ethologus"। The IUCN Red List of Threatened Species। সংগ্রহের তারিখ ২০১৩-০৯-১৫। [স্থায়ীভাবে অকার্যকর সংযোগ] রেজা খান, বাংলাদেশের পাখি (ঢাকা: বাংলা একাডেমী, ২০০৮), পৃ. ৮৬। জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৩৩৮-৯। Long-tailed Minivet (Pericrocotus ethologus), The Internet Bird Collection-এ ল্যাঞ্জা সাহেলি বিষয়ক পাতা। পাখি প্রবেশদ্বার উইকিমিডিয়া কমন্সে ল্যাঞ্জা সাহেলি সংক্রান্ত মিডিয়া রয়েছে। Oriental Bird Club Image ওয়েব্যাক মেশিনে আর্কাইভকৃত ৫ মার্চ ২০১৬ তারিখে, আরও আলোকচিত্র।
গ্রীষ্মকালীন যুব অলিম্পিকে ফুটবল

গ্রীষ্মকালীন যুব অলিম্পিক গেমসে ফুটবল প্রতিযোগিতা শুরু হয় ২০১০ গ্রীষ্মকালীন যুব অলিম্পিক থেকে। এই প্রতিযোগিতায় ছেলেরা ও মেয়েরা উভয়েই অংশগ্রহণ করেছিল। Boys' Youth Olympic Football Tournament Singapore 2010 FIFA.com Girls' Youth Olympic Football Tournament Singapore 2010 FIFA.com ফুটবল প্রবেশদ্বার